Serbia declaró a guerra a lo Imperio Otomán en 1876 quan os disturbios de Bosnia. Encara que os serbios fuoron vencitos a lo principio, a fins de 1877 tornan a la ofensiva, favoreixitos por a intervención rusa en os Balcans. O tractato de Berlín de 1878 reconoix a independencia de Serbia, que queda examplata con a rechión de Niš. O Sanchak de Novi Pazar queda baixo administración austriaca chunto con Bosnia-Herzegovina pa fer de zona tampón entre Serbia y Montenegro.